ตามหัวเรื่องเลยค่ะ ฝังยาคุมมาวันแรกก็มีปวดหัว เวียนหัวค่ะเป็น2-3วัน นึกว่าจะหายแล้ว พอหลังๆเป็นหนักขึ้น เวียนหัวบ่อยมาก คลื่นไส้บ่อย หน้ามืดแทบจะเป็นลมทุกวันเลยค่ะ แล้วตั้งแต่ฝังมาเป็นประจำเดือน8วันแล้ว ส่วนตัวโรคเลือดจางด้วยค่ะ อยากรู้ว่าอาการจะเบาหรือหายไปมั้ยคะ เพราะเป็นมาอาทิตย์กว่า ทำไรแทบไม่ได้เลยค่ะ แค่ลุกออกจากห้องตอนเช้าก็หน้ามืดจะเป็นลมแทบ อยู่ดีๆเวียนหัว ส่วนตัวไม่อยากเอายาคุมออกด้วยค่ะ
สวัสดีค่ะ การใช้ยาคุมแบบฝังนั้นเป็นการคุมกำเนิดที่มีประสิทธิภาพสูง โอกาสตั้งครรภ์ขณะฝังยาน้อยกว่า 1% ควรเริ่มฝังภายใน 5 วันแรกของการมีประจำเดือน เพื่อให้สามารถมีเพศสัมพันธ์ได้เลย แต่หากเริ่มฝังเวลาอื่นควรรอให้ครบ 7 วันผลข้างเคียงจากยาคุมแบบฝังที่พบได้เช่น มีเลือดออกผิดปกติแบบกระปริดกระปรอยออกทางช่องคลอด ร่วมกับอาจจะมีประจำเดือนมาคลาดเคลื่อน มีเวียนหัว คลื่นไส้ อาเจียน ปวดท้องได้บ้างในช่วงแรกๆ แต่ส่วนใหญ่อาการจะเป็นไม่มาก ดีขึ้นได้เอง ไม่ค่อยเป็นเหตุผลที่ทำให้คนไข้ต้องหยุดยาแต่หากมีเลือดออกติดต่อกันมาเกิน 7 วันแล้ว อาจจะมีความผิดปกติอื่นๆของมดลูกหรือรังไข่ที่ซ่อนอยู่นอกจากผลข้างเคียงจากยาคุม และหากมีอาการหน้ามืด เวียนหัวชัดเจนมาก อาจมีภาวะอื่นๆร่วมด้วย เช่นความผิดปกติของความดันเลือด ระดับน้ำตาลในเลือด ควรจะไปพบแพทย์เพื่อตรวจเพิ่มเติม